Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4118

d) forrás adatanyag biztosítására légiforgalmi térképekhez. 4.2 Alkalmazási rendelkezések 4.2.1 Ajánlás. - Az ICAO B Típusú Repülőtéri Akadály Térképet a nemzetközi polgári repülés által rendszeresen használt minden repülőtérről az 1.3.2 pontban előírt módon rendelkezésre kell bocsátani, kivéve azokat a repülőtereket, ahol az ICAO (Elektronikus) Repülőtéri terep és akadály térkép biztosított az 5. Fejezetben előírtak szerint. 4.2.2 Ha a 3. és a 4. Fejezet előírásait egyesítő térképet tesznek közzé, akkor azt "ICAO (összevont) Repülőtéri Akadály Térkép" névvel kell ellátni. 4.3 Mértékegységek 4.3.1 A tengerszinthez viszonyított magasságokat a legközelebbi fél méter, vagy legközelebbi egész láb értéknek megfelelő pontossággal kell feltüntetni. 4.3.2 A hossz-méreteket a legközelebbi fél méter értéknek megfelelő pontossággal kell feltüntetni. 4.4 Fedésterület és méretarány 4.4.1 Minden egyes felülnézeti térképrajz méretének elegendő nagyságúnak kell lennie ahhoz, hogy az összes akadályt magába foglalja. Megjegyzés. - Az olyan egyedül álló távoli akadályok, amelyek a térkép méretét szükségtelenül növelnék, jelezhetők mindössze a megfelelő térképjellel és egy nyíllal is, azzal a feltétellel, hogy az akadálynak a repülőtér vonatkoztatási pontjától mért távolságát és irányát, továbbá az akadály tengerszinthez viszonyított magasságát is közlik. 4.4.2 A vízszintes méretarány 1:10 000-től 1:20 000-ig terjedő tartományba essen. 4.4.3 A térképeken fel kell tüntetni egy vízszintes mérővonal skálát, amely a méter és láb értékeket egyaránt tartalmazza. Ha szükséges, a hossz értékeket kilométerben is és tengeri mérföldben is mutató mérővonalat is fel kell tüntetni. 4.5 Formátum A térképeken ábrázolni kell:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes